ai4bharat/Pralekha huggingface dataset:
প্রতিরক্ষামন্ত্রক
বিআরও কোবিড-১৯এর ভয় উপেক্ষা করে সেতু নির্মাণ করছে
নয়াদিল্লি, ২৮ মার্চ, ২০২০
কোবিড ১৯ এর ভয়কে উপেক্ষা করে বর্ডার রোডস অর্গানাইজেশনের  জওয়ানরা নিরলসভাবে দাপরজিও সেতু  পুরোপুরি সারানোর কাজ করছে। যা অরুণাচল প্রদেশের আপার সুবনসিরি জেলার চিনা সীমান্তবর্তী ৪৫১টি গ্রামের এবং নিরাপত্তা কর্মীদের একমাত্র যাতায়াতের পথ। ২৩বি আর টি এফ/ প্রকল্প অরুনাংক- এর কর্মীরা স্থানীয় প্রশাসনের বিশেষ অনুরোধে বর্তমান সেতুর ভাঙাচোরা অবস্থা সত্ত্বেও জোরকদমে সেটি সারানোর কাজ করছে। বিআরও -র একটি বিবৃতিতে জানানো হয়েছে যে তারা সমস্ত রকম সতর্কতামূলক ব্যবস্থা নিয়ে নির্দিষ্ট সময়সীমার মধ্যে সেতুর কাজ শেষ করতে বদ্ধপরিকর।
মূলত দেশের উত্তরাংশে খারাপ আবহাওয়া এবং কোভিড ১৯এর ভয় সত্বেও বিআরও বর্তমানে মানালি থেকে লে -র রাস্তায় রাতদিন বরফ সরানোর কাজে ব্যস্ত রয়েছে যাতে লাহুল উপত্যকা এবং লাদাখের মানুষকে নির্ধারিত সময়ের আগে সহায়তা করা যায়। বর্তমানে রোটাং পাস এবং বারলাচালা পাসেও চারটি দল বরফ সরানোর কাজ চালাচ্ছে। এই প্রথম বি আর ও কর্মীদের একটি দলকে বিমানে সারচুতে নিয়ে যাওয়া হয়েছে দীর্ঘ বারালাচালা পাসে বরফ সরানোর কাজে হাত লাগানোর জন্য।
প্রতিরক্ষা মন্ত্রকের অন্যতম সংস্থা বর্ডার রোড অর্গানাইজেশন বহু দুর্গম এবং পাহাড়ি অঞ্চলে রাস্তা তৈরি এবং রাস্তাকে ব্যবহারের উপযোগী করে তুলতে গুরুত্বপূর্ণ ভূমিকা পালন করে আসছে। যা এক কথায় সীমান্ত অঞ্চলে সশস্ত্র বাহিনীর কৌশলগত অবস্থানে সহায়তা করছে।
(CG/SC
প্রধানমন্ত্রীরদপ্তর
‘বসুধৈব কুটুম্বকম’-এর ওপর কেন্দ্রীয় মন্ত্রী ডঃ মহেন্দ্রনাথ পাণ্ডের লেখা একটি নিবন্ধ সকলের সঙ্গে ভাগ করে নিয়েছেন প্রধানমন্ত্রী
নয়াদিল্লি, ১৮ এপ্রিল, ২০২৩
প্রধানমন্ত্রী শ্রী নরেন্দ্র মোদী ‘বসুধৈব কুটুম্বকম’-এর দর্শনের ওপর কেন্দ্রীয় ভারী শিল্প দপ্তরের মন্ত্রী ডঃ মহেন্দ্রনাথ পাণ্ডের লেখা একটি নিবন্ধ সকলের সঙ্গে ভাগ করে নিয়েছেন।
কেন্দ্রীয় ভারী শিল্প দপ্তরের মন্ত্রী ডঃ মহেন্দ্রনাথ পাণ্ডের এক ট্যুইটের জবাবে প্রধানমন্ত্রীর দপ্তর থেকে ট্যুইটে বলা হয়েছে :
“কেন্দ্রীয় মন্ত্রী শ্রী @DrMNPandeyMP লিখেছেন যে ভারত সর্বদাই ‘বসুধৈব কুটুম্বকম’ এবং বিশ্ব বন্ধুত্বের ক্ষেত্রে পথপ্রদর্শক হয়ে রয়েছে।”
PG/PM/DM
(
উপ-রাষ্ট্রপতিরসচিবালয়
ঈদ-উল-ফিতর-এর প্রাক্কালে দেশবাসীকে শুভেচ্ছা উপরাষ্ট্রপতির
নতুন দিল্লি, ১৩ মে, ২০২১
উপরাষ্ট্রপতি শ্রী এম ভেঙ্কাইয়া নায়ডু ঈদ-উল-ফিতর-এর প্রাক্কালে দেশবাসীকে শুভেচ্ছা জানিয়েছেন । এক বার্তায় উপরাষ্ট্রপতি বলেছেন –
“আমি ঈদ-উল-ফিতর উপলক্ষ্যে দেশবাসীকে আন্তরিক শুভেচ্ছা ও অভিনন্দন জানাচ্ছি।
পবিত্র রমজান মাসের সমাপ্তি উপলক্ষ্যে ঈদ-উল-ফিতর উদযাপন করা হয় । এটি সৌভ্রাতৃত্ব এবং একতার প্রতীক । এই উৎসব আমাদের জীবনে সহানুভূতি, সহনশীলতা এবং উদার চেতনার গুরুত্বকে সুনিশ্চিত করে ।
আমাদের দেশে উৎসবগুলি সর্বদাই পরিবার ও বন্ধু-বান্ধবদের একত্রিত করে উদযাপন করা হয়ে থাকে । তবে কোভিড ১৯ অতিমারি পরিস্থিতির পরিপ্রেক্ষিতে আমি দেশবাসীর কাছে অনুরোধ করছি যে এবার কোভিড স্বাস্থ্য বিধি ও স্বাস্থ্যকর ভাবে এই উৎসব পালন করুন ।”
CG/SS/RAB
(Visitor Counter : 134
রাষ্ট্রপতিরসচিবালয়
রাষ্ট্রপতি ২০২০-র সাহসিকতা পুরস্কার প্রদান করেছেন
নয়াদিল্লি, ২২ নভেম্বর, ২০২১
রাষ্ট্রপতি শ্রী রাম নাথ কোবিন্দ আজ সকালে রাষ্ট্রপতি ভবনে প্রথম পর্বের ডিফেন্স ইনভেস্টিচার অনুষ্ঠানে সাহসিকতা ও বিশিষ্ট সেবার জন্য পুরস্কার প্রদান করেন। আজ সন্ধ্যায় দ্বিতীয় পর্বে অপর একটি অনুষ্ঠানে এই পুরস্কার প্রদান করা হবে। পুরস্কার-প্রাপকদের তালিকা এই লিঙ্কে দেওয়া রয়েছে - https://static.pib.gov.in/WriteReadData/specificdocs/documents/2021/nov/doc2021112211.pdf.
CG/BD/SB
(Visitor Counter : 140
স্বাস্থ্যওপরিবারকল্যাণমন্ত্রক
দেশের তাপপ্রবাহ মোকাবিলায় পরিকল্পনা
নয়াদিল্লি, ২৩ জুলাই, ২০১৯
এবছর গ্রীষ্মকালীন মরশুমে দেশের কেন্দ্রীয় এবং উত্তর-পশ্চিমাঞ্চলে দীর্ঘ সময় ধরে তাপপ্রবাহ ও তীব্র দাবদাহের জন্য ভারতীয় আবহাওয়া দপ্তর লাল সতর্কতা জারি করেছিল।
জাতীয় বিপর্যয় মোকাবিলা কর্তৃপক্ষ তাদের কার্যকরী পরিকল্পনা ২০১৬ প্রস্তুতির সময় যে তথ্য পাওয়া গিয়েছিল, সেই অনুযায়ী ১৯৯২ সাল থেকে অতিরিক্ত গরমের কারণে দেশে ২২ হাজারের বেশি লোকের মৃত্যু হয়েছে।
তাপপ্রবাহ মোকাবিলা করার প্রাথমিক দায়িত্ব রাজ্য সরকারের। ত্রাণ নিয়ম মেনে সংশ্লিষ্ট রাজ্য সরকারগুলির প্রয়োজনীয় পদক্ষেপ নেওয়া প্রয়োজন এবং তাপপ্রবাহের কারণে শরীর খারাপের দরুন রোগীদের পরিষেবা দেওয়ার জন্য সরকারি হাসপাতালগুলিতে যথাযথ পরিকাঠামো তৈরি করা দরকার।
২০১৬ সালে জাতীয় বিপর্যয় মোকাবিলা কর্তৃপক্ষ ‘তাপপ্রবাহ মোকাবিলা ও ব্যবস্হাপনা কার্যকরী পরিকল্পনা’র নীতি-নির্দেশিকা জারি করে। তবে পরের বছর অর্থাৎ ২০১৭ সালে জাতীয় বিপর্যয় মোকাবিলা কর্তৃপক্ষ এই নীতি-নির্দেশিকার পরিবর্তন করে।
কেন্দ্রীয় স্বাস্হ্য ও পরিবার কল্যাণ মন্ত্রক ২০১৫ সালে ‘স্বাস্হ্য সম্পর্কিত অসুস্হতা প্রতিরোধ এবং ব্যবস্হাপনার নীতি-নির্দেশিকা’ জারি করেছিল।
সমস্ত রাজ্য ও কেন্দ্রশাসিত অঞ্চলের প্রশাসনকে জাতীয় বিপর্যয় মোকাবিলা কর্তৃপক্ষের জারি করা নীতি-নির্দেশিকা মেনে পদক্ষেপ নিতে বলা হয়েছে। এ পর্যন্ত ১৩টি রাজ্য সরকার তাপপ্রবাহের মোকাবিলায় কার্যকরী পরিকল্পনা গ্রহণ এবং কার্যকর করেছে।
রাজ্যসভায় আজ এক প্রশ্নের লিখিত জবাবে এই তথ্য জানান কেন্দ্রীয় স্বাস্হ্য ও পরিবার কল্যাণ মন্ত্রকের প্রতিমন্ত্রী শ্রী অশ্মিনী কুমার চৌবে।
CG/SS/NS
(Visitor Counter : 92
প্রধানমন্ত্রীরদপ্তর
নাগপুরের এইমস প্রতিষ্ঠানটিকে জাতির উদ্দেশে উৎসর্গ করলেন প্রধানমন্ত্রী
নয়াদিল্লি, ১১ ডিসেম্বর ২০২২
নাগপুরের এইমস প্রতিষ্ঠানটিকে আজ জাতির উদ্দেশে উৎসর্গ করলেন প্রধানমন্ত্রী শ্রী নরেন্দ্র মোদী। এইমস প্রকল্পের মডেলটিও তিনি আজ ঘুরে দেখেন। এই উপলক্ষে প্রদর্শনী গ্যালারিটিও তিনি প্রত্যক্ষ করেন।
নাগপুরের এইমস প্রতিষ্ঠানটিকে জাতির উদ্দেশে উৎসর্গ করার মধ্য দিয়ে দেশের স্বাস্থ্য পরিকাঠামোকে আরও মজবুত করে তোলার লক্ষ্যে প্রধানমন্ত্রীর প্রতিশ্রুতি ও অঙ্গীকারই আজ প্রতিফলিত হল। উল্লেখ্য, নাগপুরের এই হাসপাতালটির ভিত্তিপ্রস্তর স্থাপন করেছিলেন প্রধানমন্ত্রী স্বয়ং ২০১৭-র জুলাই মাসে। ‘প্রধানমন্ত্রী স্বাস্থ্য সুরক্ষা যোজনা’র আওতায় এই কেন্দ্রীয় প্রকল্পটি রূপায়িত হয়েছে।
এই প্রতিষ্ঠানটিকে গড়ে তুলতে ১,৫৭৫ কোটি টাকার সংস্থান রাখা হয়। অত্যাধুনিক সুযোগ-সুবিধা সমন্বিত এই হাসপাতালে রয়েছে ওপিডি, আইপিডি, রোগ নির্ণয় পরিষেবা, অপারেশন থিয়েটার এবং ৩৮টি বিভিন্ন বিভাগ। আধুনিক চিকিৎসা বিজ্ঞানের সবক’টি বিশেষ বিশেষ ক্ষেত্রই সংযোজিত হয়েছে এই হাসপাতালটিতে। মহারাষ্ট্রের বিদর্ভ অঞ্চলের অধিবাসীদের অত্যাধুনিক চিকিৎসার সুযোগ মিলবে এই হাসপাতালটি থেকে। গড়চিরোলি, গন্ডিয়া এবং মেলঘাটের মতো আদিবাসী অঞ্চলগুলিও বিশেষভাবে উপকৃত হবে নাগপুরের এই এইমস থেকে।
আজ প্রধানমন্ত্রীর সঙ্গে ছিলেন মহারাষ্ট্রের মুখ্যমন্ত্রী শ্রী একনাথ শিন্ডে, রাজ্যের রাজ্যপাল শ্রী ভগৎ সিং কোশিয়ারি, উপ-মুখ্যমন্ত্রী শ্রী দেবেন্দ্র ফড়নবিশ এবং কেন্দ্রীয় সড়ক পরিবহণ ও মহাসড়ক দপ্তরের মন্ত্রী শ্রী নীতিন গড়করি।
(PG/SKD/DM
সামাজিকন্যায়ওক্ষমতায়নমন্ত্রক
তপশিলি সম্প্রদায়ভুক্ত শিক্ষার্থীদের জন্য পোস্ট ম্যাট্রিক বৃত্তি প্রকল্পের পরিবর্তন
নতুন দিল্লি,১৭ মার্চ,২০২১
কেন্দ্রীয় সরকার ২০২০-২১ থেকে ২০২৫-২৬ পর্যন্ত পোস্ট ম্যাট্রিক বৃত্তি প্রকল্পের ধারাবাহিকতা এবং সংশোধনকে অনুমোদন দিয়েছে। পোস্ট ম্যাট্রিক বৃত্তি প্রকল্পের প্রচলিত রীতি অনুযায়ী কেন্দ্র ও রাজ্যের মধ্যে ৬০ এবং ৪০ শতাংশ অনুপাতে অর্থ অনুমোদনের বিষয়টিতে রদবদল ঘটানো হয়েছে। উত্তর-পূর্বাঞ্চলের রাজ্যগুলোর ক্ষেত্রে এই অনুপাত ৯০ এবং ১০ শতাংশ করা হয়েছে। এটি ২০২১-২২ আর্থিক বছরে কার্যকর করা হয়েছে। কেন্দ্রীয় সরকারের বরাদ্দ অর্থ সরাসরিএই প্রকল্পের আওতাভুক্ত শিক্ষার্থীদের ব্যাংক একাউন্টে পাঠিয়ে দেওয়ার ব্যবস্থা করা হয়েছে। সাইবার সুরক্ষা মেনেই এই অর্থ একাউন্টে পাঠানো হবে।
একটি পৃথক কেন্দ্রীয় অনুমোদন প্রাপ্ত প্রকল্প ডঃ আম্বেদকর পোষ্ট ম্যাট্রিক স্কলারশিপ, অর্থনৈতিক ভাবে পিছিয়ে পড়া সম্প্রদায়ের শিক্ষার্থীদের জন্য চালু করা হয়েছে। এটি ২০১৪-১৫ আর্থিক বছর থেকে কার্যকর করা হয়েছে।
আজ রাজ্যসভায় এক লিখিত প্রশ্নের জবাবে কেন্দ্রীয় সামাজিক ন্যায় ও ক্ষমতায়ন মন্ত্রকের রাষ্ট্রমন্ত্রী শ্রী রতন লাল কাটারিয়া এই তথ্য জানিয়েছেন।
রেলমন্ত্রক
চেন্নাইতে আন্তর্জাতিক রেল কোচ প্রদর্শনী
নয়াদিল্লি, ১৬ মে, ২০১৮
আগামীকাল  থেকে ১৯ মে চেন্নাই-এর ইন্টিগ্রাল কোচ ফ্যাক্টরির ময়দানে একটি আন্তর্জাতিক পর্যায়ের প্রদর্শনীর আয়োজন করা হচ্ছে যেখানে রেলের কোচ, সরঞ্জাম ও ট্রেন সংক্রান্ত বিভিন্ন সামগ্রী প্রদর্শিত হবে। রেল মন্ত্রকাধীন ইন্টিগ্রাল কোচ ফ্যাক্টরি, সরকারি সংস্হা রাইটস্ লিমিটেড ও কনফিডারেশন অফ্ ইন্ডিয়ান ইন্ড্রাস্ট্রিজের যৌথ উদ্যোগে আয়োজিত এই প্রদর্শনীতে ১০টি দেশ থেকে ১০০টিরও বেশি বিখ্যাত রেলের গাড়ি ও সরঞ্জাম প্রস্তুতকারক সংস্হা অংশ নেবে। এই প্রথম ভারতে রেল সংক্রান্ত এমন একটি প্রদর্শনী অনুষ্ঠিত হতে চলেছে। রেলের বিভিন্ন সরঞ্জামের প্রস্তুতকারকদের একই মঞ্চে আসার ফলে ‘মেক ইন ইন্ডিয়া’ কর্মসূচিরও সম্প্রসারন ঘটানো হবে। উদ্বোধনী অনুষ্ঠানে তামিলনাড়ুর রাজ্যপাল, রেল প্রতিমন্ত্রী, তামলিনাড়ু সরকারের শিল্পমন্ত্রী ছাড়াও রেল বোর্ডের চেয়ারম্যান ও সদস্যরা এবং বহু উচ্চপদস্হ আধিকারিকরা উপস্হিত থাকবেন।
CG/SC/NS/…
(Visitor Counter : 30
প্রধানমন্ত্রীরদপ্তর
রমজান উপলক্ষে দেশবাসীকে প্রধানমন্ত্রীর শুভেচ্ছা
নয়াদিল্লি, ২৪ মার্চ, ২০২৩
প্রধানমন্ত্রী শ্রী নরেন্দ্র মোদী রমজান মাসের সূচনায় সকলকে শুভেচ্ছা জানিয়েছেন।
এক ট্যুইট বার্তায় প্রধানমন্ত্রী বলেছেন;
“রমজানের সূচনায় সকলকে শুভেচ্ছা জানাই।”
PG/CB/NS
(
প্রধানমন্ত্রীরদপ্তর
ফ্রান্সে প্রধানমন্ত্রীর সফরকালে স্বাক্ষরিত সমঝোতাপত্রের তালিকা
নয়াদিল্লি, ২৩ আগস্ট, ২০১৯
স্বাক্ষরিত সমঝোতাপত্রগুলি নিম্নরূপ –
কেন্দ্রীয় দক্ষতা উন্নয়ন ও শিল্পোদ্যোগ মন্ত্রক ও ফ্রান্সের জাতীয় শিক্ষা ও যুব বিষয়ক মন্ত্রকের মধ্যে দক্ষতা উন্নয়ন এবং বৃত্তিমূলক প্রশিক্ষণের ক্ষেত্রে সহযোগিতার লক্ষ্যে প্রশাসনিক সমঝোতা।
কেন্দ্রীয় নবীন ও পুনর্নবীকরণযোগ্য শক্তি মন্ত্রকের জাতীয় সৌরশক্তি প্রতিষ্ঠান  এবং ফ্রান্সের ফ্রেঞ্চ অল্টার্নেটিভ এনার্জিস্ অ্যান্ড অ্যাটমিক এনার্জি কমিশন  – এর মধ্যে সমঝোতা।
কেন্দ্রীয় ইলেক্ট্রনিক্স ও তথ্য প্রযুক্তি মন্ত্রকের স্বশাসিত বিজ্ঞানমূলক প্রতিষ্ঠান সেন্টার ফর ডেভেলপমেন্ট অফ অ্যাডভান্স কম্প্যুটিং  এবং ফ্রান্সের এটিওএস সংস্থার মধ্যে সহযোগিতামূলক চুক্তি।
সামুদ্রিক বিষয়ে সচেতনতার জন্য ইসরো এবং সেদেশের সিএনইএস সংস্থার মধ্যে সমঝোতা।
CG/BD/SB
(Visitor Counter : 118
সামাজিকন্যায়ওক্ষমতায়নমন্ত্রক
ভারতীয় সাংকেতিক ভাষার অভিধানের দ্বিতীয় সংস্করণটি প্রকাশ করলেন থাওয়ার চাঁদ গেহলট
নয়াদিল্লি, ২৭ ফেব্রুয়ারি, ২০১৯
কেন্দ্রীয় সামাজিক ন্যায় ও ক্ষমতায়ন মন্ত্রী শ্রী থাওয়ার চাঁদ গেহলট আজ একটি অনুষ্ঠানে ভারতীয় সাঙ্কেতিক ভাষা সংক্রান্ত অভিধানের দ্বিতীয় সংস্করণটি প্রকাশ করেন। এই অভিধানটি প্রস্তুত করেছে এই মন্ত্রকের অন্তর্গত ভারতীয় সাঙ্কেতিক ভাষা গবেষণা ও প্রশিক্ষণ কেন্দ্র বা আইএসএলআরটিসি। উল্লেখ্য, গত বছর ২৩ মার্চ অভিধানটির প্রথম সংস্করণটির আনুষ্ঠানিক প্রকাশ হয়। ঐ অভিধানটিতে ৩ হাজার শব্দ ছিল। দ্বিতীয় সংস্করণটিতে মোট ৬ হাজার শব্দ রয়েছে বিভিন্ন বিভাগে। সেগুলি হল- শিক্ষা, আইন, চিকিৎসা, প্রযুক্তি এবং প্রতিদিন ব্যবহৃত শব্দাবলী।
এই অভিধানটি পাওয়া যাচ্ছে আইএসএলআরটিসি-র ইউটিউব চ্যানেলেও। ইতিমধ্যে এ সংক্রান্ত ১০০০টি ভিডিও ইউটিউবে আপলোড করা হয়েছে।
অভিধানটি প্রকাশ করে শ্রী গেহলট শ্রবণ সংক্রান্ত প্রতিবন্ধকতা রয়েছে এমন মানুষজনের সুবিধার্থে প্রয়োজনীয় এই অভিধানটি প্রকাশের জন্য আইএসএলআরটিসি-র এই প্রয়াসের প্রশংসা করেন। তিনি বলেন, ভারতীয় সাংকেতিক ভাষা বিষয়ক প্রশিক্ষক, শিক্ষার্থী, শ্রবণ সংক্রান্ত প্রতিবন্ধকতার শিকার ব্যক্তিদের শিক্ষক-শিক্ষিকা বা তাঁদের অভিভাবক এবং গবেষকদের কাছে এই অভিধানটি সম্পদ তুল্য হয়ে উঠবে।
এই অভিধানে মোট ৬ হাজার শব্দ রয়েছে এবং এটি শ্রবণ সংক্রান্ত প্রতিবন্ধকতার শিকার এমন মানুষজনের পরামর্শ-সাপেক্ষেই প্রস্তুত করা হয়েছে। ভিডিওগুলিতে রয়েছে সংকেত- এই সংকেত বা ছবির ইংরেজি শব্দ বা পরিভাষা গুরুত্বপূর্ণ।
উল্লেখ্য, ২০১১-র জনগণনা অনুযায়ী, দেশে ৫০.৭১ লক্ষ মানুষ শ্রবণ সংক্রান্ত প্রতিবন্ধকতার শিকার।
CG/SSS/NS
(Visitor Counter : 207
প্রধানমন্ত্রীরদপ্তর
প্রধানমন্ত্রী সিকিমের মুখ্যমন্ত্রীর সঙ্গে কথা বলেছেন
সিকিমের বিভিন্ন স্থানে ভয়াবহ প্রাকৃতিক বিপর্যয়ের প্রেক্ষিতে উদ্ভূত পরিস্থিতি নিয়ে তাঁরা আলোচনা করেছেন
নয়াদিল্লি, ০৪ অক্টোবর, ২০২৩
প্রধানমন্ত্রী শ্রী নরেন্দ্র মোদী সিকিমের মুখ্যমন্ত্রী শ্রী প্রেম সিং তামাং – এর সঙ্গে কথা বলেছেন। তাঁরা সিকিমের বিভিন্ন স্থানে ভয়াবহ প্রাকৃতিক বিপর্যয়ের প্রেক্ষিতে উদ্ভূত পরিস্থিতি নিয়ে আলোচনা করেছেন। পরিস্থিতির মোকাবিলায় তিনি সম্ভাব্য সবধরনের সহায়তার আশ্বাস দিয়েছেন।
শ্রী মোদী বিপর্যয়ে ক্ষতিগ্রস্তদের নিরাপত্তা ও কল্যাণের জন্য প্রার্থনা করেছেন।
এক্স পোস্টে এক বার্তায় প্রধানমন্ত্রী বলেছেন, “সিকিমের মুখ্যমন্ত্রী শ্রী @PSTamangGolay-র সঙ্গে কথা বলেছি। রাজ্যের বিভিন্ন স্থানে ভয়াবহ প্রাকৃতিক বিপর্যয়ের প্রেক্ষিতে উদ্ভূত পরিস্থিতি নিয়ে আলোচনা করেছি। পরিস্থিতির মোকাবিলায় সবধরনের সহায়তা করা হবে। বিপর্যয়ে ক্ষতিগ্রস্তদের নিরাপত্তা ও কল্যাণের জন্য প্রার্থনা করি”।
PG/CB/SB
(
স্বাস্থ্যওপরিবারকল্যাণমন্ত্রক
কোভিড-১৯ এর বিষয়ে সর্বশেষ তথ্য
নতুন দিল্লি, ২৯শে আগস্ট, ২০২১
দেশজুড়ে টিকাকরণ অভিযানে এ পর্যন্ত ৬৩ কোটি ৯লক্ষ টিকা দেওয়া হয়েছে।
গত চল্লিশ ঘন্টায় ৭৩ লক্ষ ৮০ হাজারের বেশি টিকা দেওয়া হয়েছে।
গত চব্বিশ ঘন্টায় নতুন করে সংক্রমিত হয়েছেন ৪৫,০৮৩ জন ।
মোট সংক্রমিতের ১.১৩% এখন চিকিৎসাধীন।
ভারতে চিকিৎসাধীন সংক্রমিতের সংখ্যা বর্তমানে ৩লক্ষ ৬৮হাজার ৫শো ৫৮জন ।
বর্তমানে কোভিড মুক্ত হওয়ার হার ৯৭.৫৩%।
সারা দেশে এ পর্যন্ত মোট সুস্থ হয়েছেন ৩ কোটি ১৮ লক্ষ ৮৮হাজার ৬৪২ জন।
গত চব্বিশ ঘন্টায় আরোগ্য লাভ করেছেন ৩৫হাজার ৮৪০ জন।
সাপ্তাহিক সংক্রমিতের হার ৬৫ দিন ধরে ৩ শতাংশের নিচে রয়েছে, বর্তমানে ২.২৮%।
দৈনিক সংক্রমিতের হার গত ৩৪ দিন ধরে ৩%র কম౼আজ এই হার ২.৫৭%।
নমুনা পরীক্ষার ক্ষমতা বেড়েছে, মোট নমুনা পরীক্ষা হয়েছে ৫১কোটি ৮৬লক্ষ।
CG/CB/SFS
(
প্রধানমন্ত্রীরদপ্তর
রাজস্থানের ভরতপুরে পথ দুর্ঘটনায় মৃতদের প্রতি শোকজ্ঞাপন প্রধানমন্ত্রীর
প্রধানমন্ত্রীর জাতীয় ত্রাণ তহবিল থেকে এককালীন অর্থ সহায়তা
নয়াদিল্লি, ১৩ সেপ্টেম্বর, ২০২৩
প্রধানমন্ত্রী শ্রী নরেন্দ্র মোদী রাজস্থানের ভরতপুরে পথ দুর্ঘটনায় মৃতদের প্রতি শোকজ্ঞাপন করেছেন। প্রধানমন্ত্রীর জাতীয় ত্রাণ তহবিল থেকে মৃতদের পরিবার পিছু এককালীন ২ লক্ষ টাকা এবং আহতদের ৫০ হাজার টাকা করে অর্থ সহায়তার কথা ঘোষণা করা হয়েছে।
প্রধানমন্ত্রীর কার্যালয় থেকে এক ট্যুইট বার্তায় বলা হয়েছে:
“রাজস্থানের ভরতপুরের পথ দুর্ঘটনা অত্যন্ত দুঃখজনক। গুজরাতে ধর্মীয় যাত্রায় অংশ নিতে গিয়ে যাঁরা প্রাণ হারিয়েছেন, তাঁদের পরিবার-পরিজনদের প্রতি আমি সমবেদনা জানাচ্ছি। এই দুর্ঘটনায় যাঁরা আহত হয়েছেন, তাঁদের দ্রুত সুস্থতা কামনা করি।
“ভরতপুরে দুর্ঘটনায় যাঁরা প্রাণ হারিয়েছেন, প্রধানমন্ত্রীর জাতীয় ত্রাণ তহবিল থেকে তাঁদের নিকটাত্মীয়র জন্য এককালীন ২ লক্ষ টাকা করে অর্থ সহায়তা মঞ্জুর করা হয়েছে। দুর্ঘটনায় আহতদের প্রত্যেককে ৫০ হাজার টাকা করে দেওয়া হবে।"
AC/MP/SB
(
প্রতিরক্ষামন্ত্রক
অরুণাচল প্রদেশের নেচিফু সুড়ঙ্গ নির্মানে শেষ পর্যায়ের বিস্ফোরণের কাজ সফলভাবে পরিচালনা করেছে বিআরও
নতুন দিল্লি, ২০ মে, ২০২২
সীমান্ত সড়ক সংস্থা  আজ অরুণাচল প্রদেশের নেচিফু সুড়ঙ্গ নির্মাণের ক্ষেত্রে শেষ পর্যায়ের বিস্ফোরণের মাধ্যমে খননের কাজ সফলভাবে শেষ করেছে। বিআরও-এর মহানির্দেশক লেফটেন্যান্ট জেনারেল রাজীব চৌধুরী নতুন দিল্লি থেকে এই কাজ রিমোটের মাধ্যমে পরিচালনা করেন। উল্লেখ্য, ২০২০ সালের ১২ই অক্টোবর প্রতিরক্ষা মন্ত্রী শ্রী রাজনাথ সিং এই প্রকল্পের ভিত্তিপ্রস্তর স্থাপন করেছিলেন।
৫ হাজার ৭০০ ফুট উচ্চতায় অবস্থায় এই নেচিফু সুড়ঙ্গ। পশ্চিম কামেং জেলার বালিপাড়া-চারদুয়ার-তাওয়াং  সড়কে অবস্থিত ৫০০ মিটার দীর্ঘ একটি অনন্য ‘ডি-আকৃতির একক টিউব ডাবল লেন টানেল’ হল এটি। এই সুড়ঙ্গে দ্বিমুখী যান চলাচলের ব্যবস্থা থাকবে। সেখানে আধুনিক আলো ও নিরাপত্তা সুবিধা মিলবে। নেচিফু সংলগ্ন বিরাজমান ঘন কুয়াশাচ্ছন্ন পরিস্থিতি কাটিয়ে ওঠার জন্য এই সুড়ঙ্গের পরিকল্পনা করা হয়,যা বহু দশক ধরে সাধারণ যানবাহন এবং সামরিক কনভয় যাতায়াতের ক্ষেত্রে বাধা সৃষ্টির অন্যতম কারণ হয়ে দাঁড়িয়েছিল । সুড়ঙ্গে অগ্নি নির্বাপন ব্যবস্থাপনা, স্বয়ংক্রিয় আলোকসজ্জা, সুপারভাইজরি কন্ট্রোল অ্যান্ড ডেটা অ্যাকুইজিশন নিয়ন্ত্রিত মনিটরিং ব্যবস্থাপনা সহ একটি অত্যাধুনিক ইলেক্ট্রো-মেকানিক্যাল ব্যবস্থা থাকবে। পথচারীদের চলাচলের জন্য ফুটপাথগুলিতে নিরাপদ ব্যবস্থাপনা থাকছে। এছাড়াও পাওয়াল ক্যাবল, অপটিক্যাল ফাইবার ক্যাবলও নিয়ে যাওয়া হবে এই সুড়ঙ্গ দিয়ে। নেচিফু সুড়ঙ্গ প্রকল্পের সঙ্গে তাল মিলিয়ে বিআরও-এর প্রকল্প ভার্তক চলতি বছরের ২২শে জানুয়ারি এই একই সড়কে আরেকটি কৌশলগত সুড়ঙ্গ ‘সেলা সুড়ঙ্গ প্রকল্প’ খননের কাজ সম্পন্ন করেছে। সেলা সুড়ঙ্গের সঙ্গে নেচিফু সুড়ঙ্গের এই পরিষেবা চালু হলে পরিবেশগতভাবে সংবেদনশীল সংশ্লিষ্ট এলাকায় কার্বন নিঃসরণের মাত্রা কমিয়ে নিরাপদে যাতায়াতের সাহায্য করবে। উল্লেখ্য, বর্তমানে ভঙ্গুর এবং অত্যন্ত ভগ্ন শিলাস্তর ভেদ করে এই সুড়ঙ্গ নির্মাণের কাজ সম্পন্ন করা হচ্ছে। নিরন্তর থ্রিডি পর্যবেক্ষণের মাধ্যমে এবং নতুন অস্ট্রিয়ান সুড়ঙ্গ নির্মাণ পদ্ধতি অনুযায়ী ও দৈনন্দিন নানান সমস্যা মোকাবিলা করে এই সুড়ঙ্গ নির্মাণ চলছে।
বিআরও গত ২ বছরে দেশে বিভিন্ন সঙ্কটপূর্ণ এলাকায় পরিকাঠামোগত বিস্ময়কর কাজ সম্পন্ন করে ধারাবাহিকভাবে সাফল্য অর্জন করেছে। অটল সুড়ঙ্গ ছাড়াও হিমাচল প্রদেশের রোহতাং, উত্তরাখণ্ডের চাম্বা সুড়ঙ্গ সম্প্রতি জাতির উদ্দেশ্যে উৎসর্গ করা হয়েছে।
CG/SS/SKD/
(Visitor Counter : 72
শ্রমওকর্মসংস্থানমন্ত্রক
কর্মচারী ভবিষ্যনিধি সংস্থা তাদের সদস্যদের জন্য দ্বিতীয় কোভিড-১৯ অগ্রিম দেওয়ার অনুমোদন দিয়েছে
কোভিড-১৯- অতিমারির দ্বিতীয় ঢেউয়ের কারণে এই সিদ্ধান্ত নেওয়া হয়েছে
নতুন দিল্লি, ৩১ মে, ২০২১
কোভিড জনিত অতিমারির দ্বিতীয় ঢেউয়ে গ্রাহকদের সুবিধা দিতে কর্মচারী ভবিষ্যনিধি সংস্থা, ইপিএফও আজ তাদের সদস্যদের জন্য অফেরৎযোগ্য অগ্রিম গ্রহণের অনুমতি দিয়েছে।
সরকার জানিয়েছে যে, এই অতিমারির সময় সদস্যের আর্থিক প্রয়োজন মেটাতে অগ্রিম নেওয়ার বিষয়টি ২০২০-র মার্চ মাসে প্রধানমন্ত্রী গরিব কল্যাণ যোজনায় অন্তর্ভুক্ত করা হয়েছিল। এজন্য শ্রম ও কর্মসংস্থান মন্ত্রকের একটি সংশোধনী কর্মচারীদের প্রভিডেন্ট ফান্ডস স্কিম-১৯৫২, করা হয়।
শ্রম ও কর্মসংস্থান মন্ত্রকের পক্ষ থেকে বলা হয়েছে যে, অতিমারি চলাকালীন কর্মচারী ভবিষ্যৎ নিধি সংস্থার অধীনে থাকা সদস্যদের জন্য এই অগ্রিম অর্থ বিশেষভাবে সহায়ক হবে।
বিশেষ করে যারা মাসিক ১৫ হাজার টাকার কম বেতন পান। এ পর্যন্ত কর্মচারী ভবিষ্যনিধি সংস্থা কোভিড-১৯ অগ্রিম নেওয়ার ক্ষেত্রে ৭৬.৩১ লক্ষ আবেদনের পরিপ্রেক্ষিতে ১৮,৬৯৮.১৫ কোটি টাকা প্রদান করেছে।
কোভিড-১৯ এর দ্বিতীয় ঢেউয়ে আবার মিউকরমাইকোসিস অথবা ব্ল্যাক ফাঙ্গাসকে আবার মহামারী হিসেবে ঘোষণা করা হয়েছে। এরই পরিপ্রেক্ষিতে সরকার কর্মচারী ভবিষ্যনিধি সংস্থার সঙ্গে যুক্ত সদস্যদের অগ্রিম দেওয়ার ব্যাপারটি মঞ্জুর করেছে। যারা প্রথম পর্যায়ে অগ্রিমের টাকা নিয়েছেন, তাঁরা দ্বিতীয় পর্যায় টাকার জন্য আবেদন করতে পারেন। প্রথম পর্যায়ক্রমে টাকা যেভাবে নেওয়া হয়েছিল, দ্বিতীয় পর্যায়েও তা একইভাবে তা নিতে হবে।
আবেদনপত্র গ্রহণের তিন দিনের মধ্যে বিষয়টি নিষ্পত্তির জন্য বলা হয়েছে। এজন্য কর্মচারী ভবিষ্যৎ নিধি সংস্থার পক্ষ থেকে একটি স্বয়ংক্রিয় পদ্ধতি চালু করা হয়েছে।
CG/ SB
(
স্বাস্থ্যওপরিবারকল্যাণমন্ত্রক
কেন্দ্রীয় সরকার রাজ্য/কেন্দ্রশাসিত অঞ্চলগুলিকে কোভিড-১৯ আর্থিক প্যাকেজের দ্বিতীয় কিস্তির ৮৯০.৩২ কোটি টাকা মঞ্জুর করেছে
নয়াদিল্লী, ৬ আগস্ট, ২০২০
কেন্দ্রীয় সরকার ২২টি রাজ্য/কেন্দ্রশাসিত অঞ্চলকে কোভিড-১৯ জরুরি পরিস্থিতি মোকাবিলা এবং স্বাস্থ্য পরিকাঠামো প্রস্তুতি প্যাকেজের দ্বিতীয় কিস্তি হিসেবে ৮৯০.৩২ কোটি টাকা মঞ্জুর করেছে। যে রাজ্য/কেন্দ্রশাসিত অঞ্চলগুলির জন্য এই অর্থ মঞ্জুর করা হয়েছে সেগুলি হল - ছত্তিশগড়, ঝাড়খন্ড, মধ্যপ্রদেশ, ওড়িশা, রাজস্থান, তেলেঙ্গানা, অন্ধ্রপ্রদেশ, গোয়া, গুজরাত, কর্ণাটক, কেরালা, পাঞ্জাব, তামিলনাডু, পশ্চিমবঙ্গ, দাদরা ও নগর হাভেলি, দমন ও দিউ, অরুণাচল প্রদেশ, আসাম, মেঘালয়, মনিপুর, মিজোরাম, নাগাল্যান্ড এবং সিকিম। এই রাজ্য/কেন্দ্রশাসিত অঞ্চলগুলিতে কোভিড-১৯এর পরিসংখ্যান ও পরিস্থিতি অনুযায়ী আর্থিক সহায়তা প্রদান করা হয়েছে।
কোভিড-১৯ মোকাবিলা ও পরিচালনায় কেন্দ্রীয়ভাবে যে ব্যবস্থা গ্রহণ করা হয়েছে তারই অঙ্গ হিসেবে রাজ্য ও কেন্দ্রশাসিত অঞ্চলগুলিকে প্রযুক্তিগত এবং আর্থিকভাবে সহায়তা প্রদান করা হচ্ছে। এর অঙ্গ হিসেবে কোভিড-১৯ জরুরি পরিস্থিতি মোকাবিলা এবং স্বাস্থ্য পরিকাঠামো প্রস্তুতি প্যাকেজের কথা ঘোষণা করেছিলেন প্রধানমন্ত্রী। গত ২৪শে মার্চ জাতির উদ্দেশে ভাষণে তিনি বলেছিলেন, ‘কেন্দ্রীয় সরকার করোনা ভাইরাস আক্রান্ত রোগীদের চিকিৎসা এবং দেশের চিকিৎসা পরিকাঠামোকে শক্তিশালী করে তোলার জন্য ১৫ হাজার কোটি টাকা বরাদ্দ করেছে। এতে করোনা পরীক্ষার সুযোগ বৃদ্ধি পাবে, ব্যক্তিগত স্বাস্থ্য সুরক্ষা সরঞ্জাম , আইসোলেশন বেড, আইসিইউ বেড, ভেন্টিলেটরস এবং অন্যান্য প্রয়োজনীয় সরঞ্জামগুলি কেনা যাবে। একইসঙ্গে চিকিৎসক ও স্বাস্থ্য কর্মীদের প্রশিক্ষণ দেওয়ার সুযোগ তৈরি হবে। আমি রাজ্য সরকারগুলিকে অনুরোধ করছি জনস্বাস্থ্য পরিষেবাকে এখন সর্বোচ্চ অগ্রাধিকার দিতে এবং তা সুনিশ্চিত করতে।’
দ্বিতীয় কিস্তির এই আর্থিক সহায়তায় আরটি-পিসিআর মেশিন, আরএনএ এক্সট্রাকশন কিট, ট্রুনাট অ্যান্ড সিবিএনএএটি মেশিন, বিএসএল-২ ক্যাবিনেট কেনা হবে। জনস্বাস্থ্যের সুবিধার্থে পরীক্ষা পরিকাঠামো শক্তিশালী করা হবে। আইসিইউ বেড বাড়ানো হবে এবং চিকিৎসা পরিকাঠামোকে জোরদার করা হবে। এর পাশাপাশি জনস্বাস্থ্যের সুবিধার্থে অক্সিজেন জেনারেটর, ক্রায়োজেনিক অক্সিজেন ট্যাঙ্ক এবং মেডিক্যাল গ্যাস পাইপলাইন প্রতিস্থাপন ও বিছানার পাশে অক্সিজেন কনসেন্ট্রেটর ইত্যাদি কেনা হবে। এমনকি স্বাস্থ্য পরিষেবার সঙ্গে যুক্ত কর্মীদের দক্ষতা উন্নয়নে প্রয়োজনীয় প্রশিক্ষণ, আশাকর্মী সহ স্বেচ্ছাসেবীদের কোভিড-১৯ মোকাবিলায় যথাযথ প্রশিক্ষণ দেওয়া হবে। কোভিড ওয়ারিয়র্স পোর্টালে নথিভুক্ত স্বেচ্ছাসেবীদেরও কোভিড মোকাবিলায় দায়িত্ব পালনের জন্য এই যুক্ত করা হবে।
চলতি বছরের এপ্রিল মাসে সমস্ত রাজ্য ও কেন্দ্রশাসিত অঞ্চলগুলিকে প্রথম কিস্তিতে ৩ হাজার কোটি টাকা দেওয়া হয়েছিল। কোভিড পরীক্ষার সুযোগ-সুবিধা বৃদ্ধি, হাসপাতালের পরিকাঠামো বৃদ্ধি, প্রয়োজনীয় সরঞ্জাম, ওষুধ কেনার পাশাপাশি নজরদারির কাজ পরিচালনার জন্য এই অর্থ দেওয়া হয়েছিল।
এই আর্থিক প্যাকেজের অঙ্গ হিসেবে রাজ্য/কেন্দ্রশাসিত অঞ্চলগুলি ৫ লক্ষ ৮০ হাজার ৩৪২টি আইসোলেশন বেড, ১ লক্ষ ৩৬ হাজার ৬৮টি অক্সিজেন সার্পোটেট বেড এবং ৩১ হাজার ২৫৫টি আইসিইউ বেড তৈরি করেছে। এছাড়াও ৮৬ লক্ষ ৮৮ হাজার ৩৩৭টি টেস্টিং কিট এবং ৭৯ লক্ষ ৮৮ হাজার ৩৩৬টি ভিটিএম মেশিন কেনা হয়েছে।
(CG/SS/NS
প্রধানমন্ত্রীরদপ্তর
ধনু যাত্রা শুরু হওয়ায় সকলকে শুভেচ্ছা জানিয়েছেন প্রধানমন্ত্রী
নয়াদিল্লি, ২৭ ডিসেম্বর, ২০২২
প্রধানমন্ত্রী শ্রী নরেন্দ্র মোদী ধনু যাত্রা শুরু হওয়ায় সকলকে শুভেচ্ছা জানিয়েছেন। ধনু যাত্রা ওড়িশার সংস্কৃতির সঙ্গে যুক্ত।
ট্যুইট বার্তায় প্রধানমন্ত্রী বলেন;
“ওড়িশার সংস্কৃতির সঙ্গে জড়িত বর্ণময় ধনু যাত্রা। এই যাত্রা শুরু হওয়ায় আমি সকলকে শুভেচ্ছা জানাই। ধনু যাত্রা আমাদের সমাজের সম্প্রীতি ও আনন্দের বার্তা নিয়ে আসুক।”
PG/PM/NS
(
স্বাস্থ্যওপরিবারকল্যাণমন্ত্রক
নোভেল কোরনা ভাইরাসের বিশয়ে সর্বশেষ তথ্যঃ মানেসর ও চাওলা ক্যাম্পে কোয়ারেন্টাইন কেন্দ্র গড়ে তোলা হয়েছে
নতুনদিল্লি, ৩১শে জানুয়ারী, ২০২০
চীনে নোভেল কোরনা ভাইরাস সংক্রমণ ছড়িয়ে পরার পর উদ্ভূত পরিস্থিতিতে সে দেশের উহান শহর থেকে জরুরীভিত্তিতে ৩৬৬ জন ভারতীয়কে সরিয়ে নিয়ে আসার জন্য কেন্দ্র সবরকমের ব্যবস্থা করেছে। এয়ার ইন্ডিয়ার একটি বিমানে চিকিৎসক, জনস্বাস্থ্য বিশেষজ্ঞ ও প্যারা মেডিক্যাল কর্মীদের দল পাঠানো হয়েছে। যারা চীন থেকে আসবেন, তাঁদের ১৪ দিন দুটি ক্যোয়ারেন্টাইন কেন্দ্রে সম্পূর্ণ আলাদা ভাবে রাখা হবে। সশস্ত্রবাহিনীর চিকিৎসা পরিসেবা বিভাগ মানেসর ও ভারত তিব্বত সীমান্ত পুলিশ  চাওলা ক্যাম্পে এই কেন্দ্রগুলি ব্যবস্থাপনার দায়িত্বে থাকবে। আনুমানিক ২৮০ জন পুরুষ যাত্রীকে মানেসর ক্যম্পে পাঠানো হবে আর ৯০ জনের মত মহিলা ও অন্যান্য চাওলা ক্যাম্পে রাখা হবে।
কারো শরীরে নোভেল কোরনা ভাইরাস সংক্রমণ দেখা দিলে তাঁকে আরো চিকিৎসার জন্য নির্ধারিত হাসপাতালে নিয়ে যাওয়া হবে। সে ক্ষেত্রে ওই ব্যক্তিকে আরো বেশি দিন আলাদা করে রাখতে হবে কি না, তা বিবেচনা করে দেখা হবে। আইটিবিপি-র ক্যাম্পে স্বাস্থ্য ও পরিবার কল্যাণ মন্ত্রকের নোডাল অফিসারের দায়িত্বে থাকবেন ডিজিএইচএস ডঃ রাজীব গরগ। সশস্ত্র বাহিনীর চিকিৎসা পরিসেবা বিভাগ মানেসর ক্যাম্পের দায়িত্বে থাকবে। দুটি কেন্দ্রেই একদল চিকিৎসকের নেতৃত্বে প্রয়োজনীয় স্বাস্থ্য পরিষেবার ব্যবস্থা থাকবে। এ ছাড়াও আশঙ্কাজনক রোগীদের জন্য দিল্লির সফদরজঙ হাসপাতালে ৫০ টি বিশেষ সজ্জার ব্যবস্থা থাকবে। এই সব কোয়ারেন্টাইন কেন্দ্রে ১৪ দিন সকলকে বিশেষ স্বাস্থ্যসংক্রান্ত নজরদারীর ব্যবস্থাপনায় রাখা হবে।
সমন্বয়ের জন্য স্বরাষ্ট্র , প্রতিরক্ষা ও বিদেশ মন্ত্রকের একজন করে নোডাল অফিসার রাখা হয়েছে। নিরবিচ্ছিন্ন যোগাযোগের লক্ষ্যে নোডাল অফিসার সহ এই সব আধিকারিকদের নিয়ে একটি হোয়াটস অ্যাপ গ্রুপ-ও তৈরি করা হবে।
CG/CB
(Visitor Counter : 106
প্রধানমন্ত্রীরদপ্তর
ধনতেরাস উপলক্ষ্যে জাতির প্রতি প্রধানমন্ত্রীর শুভেচ্ছা
নতুনদিল্লী, ২৫ অক্টোবর, ২০১৯
প্রধানমন্ত্রী শ্রী নরেন্দ্র মোদী পবিত্র ধনতেরাস উপলক্ষ্যে দেশবাসীকে শুভেচ্ছা জানিয়েছেন।
তাঁর শুভেচ্ছা বার্তায় প্রধানমন্ত্রী বলেন, “ ধনতেরাসের এই বিশেষ শুভ মুহূর্তে সমস্ত দেশবাসীকে আন্তরিক শুভেচ্ছা জানাচ্ছি।“
CG/CB
(Visitor Counter : 54
বিজ্ঞানওপ্রযুক্তিমন্ত্রক
হাঁস- মুরগির পালক এবং পশমের বর্জ্য থেকে পশু খাদ্য ও সার তৈরির নয়া কৌশল
নতুন দিল্লি, ১৬ সেপ্টেম্বর, ২০২১
ভারতীয় বিজ্ঞানীরা ধারাবাহিকভাবে পরীক্ষা-নিরীক্ষার পর ফেলে দেওয়া বর্জ্য সামগ্রী থেকে পশু খাদ্য ও সার তৈরির কৌশল উদ্ভাবন করেছেন। কেরাটিন জাতীয় বর্জ্য দ্রব্য যেমন, মানুষের মাথার চুল, হাঁস মুরগির পালক, পশমের বর্জ্য অংশ প্রতিবছর ব্যাপক পরিমাণে অপচয় হয়। অনেক সময় এই বিপুল পরিমাণ সামগ্রী পুড়িয়ে দেওয়ার ফলে পরিবেশ দূষণ ঘটে। অথচ এইসব দ্রব্য ব্যবহার করে পশু খাদ্য ও সার তৈরি করা সম্ভব। কেননা এইসব বর্জ্য দ্রব্যের মধ্যে অ্যামাইনো এসিড এবং প্রোটিন থাকে, যা পশুখাদ্য এবং সার হিসাবে অনায়াসে ব্যবহার করা সম্ভব।
মুম্বাইয়ের ইনস্টিটিউট অফ কেমিক্যাল টেকনোলজির উপাচার্য অধ্যাপক এবি পন্ডিত এবং তার ছাত্ররা কেরাটিন রয়েছে এরকম বর্জ্য দ্রব্য থেকে পশু খাদ্য ও সার তৈরির প্রযুক্তির উদ্ভাবন করেছেন। নতুন এই প্রযুক্তি ধারাবাহিক ও পরিবেশবান্ধব। এটি পেটেন্ট করাও হয়েছে। এই ধরনের পশুখাদ্য ও সার আর্থিক দিক থেকে সুবিধাজনক। কেননা খরচ কম।
এই ধরনের পশু খাদ্য ও সার তৈরির বিষয়ে মূল প্রযুক্তি হিসেবে হাইড্রো ডায়নামিক ক্যাভিটেশন নামে একটি পদ্ধতি ব্যবহার করা হয়েছে।
বিজ্ঞানীরা বর্তমানে গুজরাটের রিভল্টেক টেকনোলজিস প্রাইভেট লিমিটেডের সহযোগিতায় এই প্রযুক্তি রূপায়নের ব্যবস্থা করেছেন। এই তরল জৈব সার বাজারজাত পণ্যের চেয়ে তিনগুণ বেশি কার্যকর। শুধু তাই নয় কৃষকদের জন্য সাশ্রয়ী মূল্যে পাওয়া যায়।
CG/ SB
(Visitor Counter : 147
যুবওক্রীড়াবিষয়কমন্ত্রক
খেলো ইন্ডিয়া প্রকল্প
নয়াদিল্লি, ২৭ জুন, ২০১৯
‘খেলো ইন্ডিয়া’ চালু হওয়ার পর থেকে প্রকল্পটি সারা দেশে সাফল্যের সঙ্গে রূপায়িত হচ্ছে। ২০১৮-১৯-এ এই প্রকল্পের জন্য সংশোধিত হিসাবে ৫০০.০৯ কোটি টাকা বরাদ্দ করা হয়। ঐ একই সময়ে যুব বিষয়ক ও ক্রীড়া মন্ত্রকের অনুমোদিত প্রকল্পগুলির মধ্যে দেশের ক্রীড়া পরিকাঠামো উন্নত করতে এবং ক্রীড়া প্রতিযোগিতা আয়োজনের জন্য রাজ্য ও কেন্দ্রশাসিত অঞ্চলগুলিকে মোট ১৯৯.৩১ কোটি টাকা দেওয়া হয়েছে। ‘শান্তি ও উন্নয়নের জন্য ক্রীড়া’র আওতায় তেলেঙ্গানা রাজ্যকে ১০ লক্ষ টাকাও দেওয়া হয়েছে। ১৩৩টি নতুন অনুমোদিত ক্রীড়া পরিকাঠামো গড়ে তোলার জন্য ২৭টি রাজ্য ও কেন্দ্রশাসিত অঞ্চলকে মোট ৮২৬ কোটি টাকা বরাদ্দ করা হয়েছে।
লোকসভায় এক প্রশ্নের লিখিত জবাবে এ তথ্য জানিয়েছেন স্বাধীন ভারপ্রাপ্ত ক্রীড়া প্রতিমন্ত্রী শ্রী কিরেন রিজিজু।
SSS/SC/DM
(Visitor Counter : 136